
I. Dispoziții generale

1. Metodologia de evaluare externă şi de acreditare a programelor de formare profesională în domeniul general de studii ”Drept” (denumită în continuare Metodologia) reglementează obiectivele, principiile şi procedurile de evaluare externă şi de acreditare a programelor de studii utilizate în Republica Moldova. 

2. Metodologia a fost elaborată în conformitate cu Legea Învăţămîntului nr.547 - XIII din 21.07.1995, cu modificările şi completările ulterioare, acte normative în domeniu şi în conformitate cu Standardele şi Îndrumările privind Asigurarea Calităţii în Învăţămîntul Superior din Spaţiul European. 

     3.   În sensul prezentei Metodologii:

3.1 Evaluarea externă a unui program de studii oferit de către o instituţie de învăţămînt superior, constituie un proces complex de analiză a calităţii programului de studii, precum și prezentarea de recomandări pentru îmbunătăţirea acestuia. 

3.2 Acreditarea unui program de studii constituie recunoaşterea de către o agenţie abilitată  a îndeplinirii cerințelor legale și a standarelor minime de calitate de către un program de studii. Acreditarea se desfăşoară în conformitate cu procedura de aprobare a rezultatelor evaluării externe şi/sau de confirmare a corespunderii programului oferit cerinţelor generale şi speciale privind organizarea programului de studii (în domeniul relevant de studii sau grupul de domenii de studii).
4.   Scopurile evaluării externe a unui program de studii sunt următoarele:

4.1. Îmbunătăţirea calităţii programului de studii şi crearea unei culturi de asigurare a calităţii acestuia.
4.2. Stabilirea modului în care programul de studii îndeplineşte nivelul de calitate impus de standardele legale şi atașamentul instituţiei de învăţămînt superior la valorile Spaţiului European al Învăţămîntului Superior.
5. Evaluarea externă a programelor de studii în învăţămîntul superior poate fi realizată de către o Agenţie abilitată în domeniul asigurării calităţii în învăţămîntul superior, care se regăseşte pe lista Registrului European al Agenţiilor de evaluare a calităţii în învăţămîntul superior (denumită în continuare „Agenţia”), fiind selectată de către Ministerul Educaţiei.

6. Ministerul Educaţiei aprobă şi publică prezenta Metodologie de evaluare externă a programelor de formare profesională în domeniul general de studiu Drept.
7. Metodologia se aplică, începînd cu anul universitar 2013-2014, pentru: 

  evaluarea în vederea acreditării a programelor de formare profesională în domeniul general de studii Drept, desfăşurate în cadrul instituţiilor de învăţămînt superior la ciclul I, Licenţă şi ciclul II, Masterat, în baza autoevaluării programelor de către instituţiile ofertante şi a evaluării externe a acestora de către Agenţie.  

8. Metodologia este destinată: 

a) reprezentanţilor instituţiilor de învăţămînt superior din Republica Moldova – rectori şi prorectori, decani şi prodecani, şefi de catedre şi de departamente, membri ai comunităţilor universitare formate din: studenţi, cadre didactice, cercetători ştiinţifici şi personal administrativ, respectiv, tuturor celor ale căror activităţi configurează şi dezvoltă calitatea academica;

b) comisiilor şi altor structuri care sînt responsabile direct de managementul calităţii în instituţiile de învăţămînt superior sau de evaluarea externa a calităţii;

c) beneficiarilor învaţămîntului superior, respectiv, studenţi, angajatori, şi, într-un sens mai larg, întregii societăţi.

II. Evaluarea externă a programelor de studii în vederea  acreditării  
2.1. Cerinţe normative obligatorii pentru acreditarea programelor de studii
2.1.1.În ceea ce priveşte cadrul juridic al organizării şi funcţionării instituţiei de învăţămînt superior ca organizaţie furnizoare de educaţie, misiunea şi obiectivele acesteia, precum şi baza normativă a programului supus evaluării:

a) instituţia de învăţămînt superior trebuie să facă dovada că statutul juridic îi permite realizarea formării specialiştilor cu studii superioare corespunzătoare programului de studii supus evaluării, şi că este acreditată/autorizată pentru organizarea programului de studii respectiv.

b) instituţia de învăţămînt superior trebuie să facă dovada că are o misiune bine precizată, în concordanţă cu Cadrul Naţional al Calificărilor, care conţine şi elemente de specificitate şi oportunitate, ce o individualizează în context naţional sau regional;

c) programul de studii supus evaluării trebuie să fie în concordanţă cu misiunea instituţiei de învăţămînt superior şi să se încadreze în cadrul normativ în vigoare;

d) sistemul de calificări/finalităţi prezentat în programul de studii şi în suplimentul la diplomă, titlul acordat absolvenţilor trebuie să corespundă Nomenclatorului domeniilor de formare profesională şi al specialităţilor pentru pregătirea cadrelor în instituţiile de învăţămînt superior, aprobat prin Legea nr. 142-XVI din 07.07.2005, şi Cadrului Naţional al Calificărilor la domeniul respectiv de formare profesională. 

2.1.2.În ceea ce priveşte conţinutul procesului de învăţămînt:

a) durata studiilor superioare de licenţă, exprimată în ani şi credite de studiu trebuie să constituie: pentru învăţămîntul de zi 4 ani, cu un număr total al creditelor de studiu transferabile obligatorii respectiv de 240, conform Nomenclatorului domeniilor de formare profesională şi al specialităţilor pentru pregătirea cadrelor în instituţiile de învăţămînt superior, aprobat prin Legea nr. 142-XVI din 07.07.2005; 

b) durata studiilor cu frecvenţă redusă și învățămînt la distanță este mai mare cu un an faţă de durata la învăţămîntul de zi. Forma de învăţămînt cu frecvenţă redusă și învățămînt la distanță nu se organizează fără a exista şi învăţămînt de zi;

c) anul universitar este structurat pe două semestre a cîte 15 săptămîni în medie, cu un număr săptămînal de 30 ore de contact direct, prevăzute în planul de învățămînt;

d) în învăţământul de zi un an de studii se cuantifică cu 60 credite de studiu (ECTS) pentru disciplinele obligatorii, iar semestrul, respectiv cu 30 de credite. La învăţămîntul cu frecvenţă redusă numărul total de credite obligatorii (240) se repartizează proporţional, raportat la numarul de discipline pe anii de studii;

e) procesul de studii trebuie organizat în conformitate cu Regulamentul de organizare a studiilor în învăţămîntul superior în baza Sistemului Naţional de Credite de Studiu, aprobat de Colegiul Ministerului Educaţiei prin Hotărîrea nr. 7.2 din 15.09.2010 şi pus în aplicare prin ordinul Ministerului Educaţiei nr. 726 din 20.09.2010;

f) planul de învăţămînt al programului supus evaluării trebuie să corespundă standardelor naţionale şi europene privind cerinţele pieţei muncii, Cadrului naţional şi european al calificărilor; 

g) planul de învăţămînt trebuie să respecte ponderea unităţilor de curs/modulelor, pe ani de studii, stabilită în Planul-cadru şi să cuprindă discipline fundamentale (cod F), discipline de formare a abilităţilor şi competenţelor generale (cod G), discipline de orientare socio-umanistică (cod U), discipline de orientare spre specialitate (cod S), discipline de orientare către alt domeniu de formare în ciclul II (masterat) grupate la rîndul lor în discipline obligatorii, opţionale şi la libera alegere (facultative); 

h) corelaţia dintre numărul de ore şi credite de studiu, astfel cum rezultă din  planul de învăţămînt corespunde prevederilor Planului-cadru, iar modularizarea disciplinelor respectă principiul logicii interne a Programului;

i) nomenclatorul şi conţinutul disciplinelor cuprinse în planul de învăţămînt trebuie să corespundă domeniului de licenţă şi programului de studii pentru care s-au elaborat, şi să se conformeze misiunii declarate;

j) curriculum-ul disciplinelor Programului trebuie să proiecteze un învăţămînt axat pe formare de competenţe şi contribuie la realizarea misiunii şi obiectivelor Programului;
k) structura curriculum-ului trebuie să conţină: conceptul, obiectivele generale, administrarea disciplinei, obiectivele de referinţă, conţinuturi, strategii didactice, sugestii de organizare a activităţii individuale, metode şi instrumente de evaluare. Elementele de structură sînt corelate metodic şi reflectă clar esenţa concepţiei curriculare. Aceste elemente sunt prezentate studenților în primele două săptămâni de la începerea semestrului;

l) disciplinele de studii din cadrul Programului evaluat trebuie să fie asigurate cu suport curricular adecvat atingerii competenţelor planificate;

m) disciplinele din planul de învăţămînt se predau în baza curriculum-ului disciplinar, cursurilor academice, proiectării didactice corespunzătoare, iar cadrele didactice sînt pregătite special în domeniul predării la nivel universitar, deţin studii de licenţă şi master în domeniul predării, au formare psihopedagogică atestată;
n) în procesul de predare-învăţare-evaluare se recomandă utilizarea mijloacelor electronice (ex: platforma universitară Moodle, e-mail, pagina-web personală pentru tematică, bibliografie, resurse în format electronic şi dialog cu studenţii), alte mijloace TICE (ex: multi-media, tablă digitală), iar studenţilor li se recomandă ca, în procesul de formare a competenţelor, să utilizeze frecvent resursele disponibile on-line;

o) în planul de învăţămînt al programului supus evaluării sînt prevăzute stagii de practică (de specializare, inclusiv, de iniţiere, didactică, pedagogică, tehnologică, de producţie etc., şi de licenţă) de 20-30 credite pentru programele de 240 credite de studiu; 

p) pentru stagiile de practică instituţia de învăţămînt superior trebuie să aibă încheiate convenţii-cadru de  parteneriat cu unităţile-bază de realizare a stagiilor de practică, în care sînt precizate: locul şi perioada desfăşurării practicii, modul de organizare şi îndrumare, responsabilii din partea instituţiei de învăţămînt şi ai unităţii de practică; 

q) planul de învăţămînt al programului supus evaluării prevede evaluări curente şi finale al unităţilor de curs. Evaluările finale ale unităţilor de curs/modulelor se realizează prin examene cu note. Calificativele „admis - respins” sînt utilizate la evaluările intermediare (curente) în cadrul modulelor şi pentru cursurile de „Educaţie fizică”, „Protecţie civilă” (conform prevederilor pct. 37(e), 65-66 din Plan-cadru);

r) în planul de învăţămînt al programului supus evaluării este prevăzută elaborarea a 1-2 teze/proiecte de an ca modalitate de evaluare a studiului independent al studentului asupra unei probleme actuale pentru programul de studiu şi domeniul profesional.

2.1.3. În ceea ce priveşte personalul didactic:

a) prin personal didactic se înţelege personalul cu locul de muncă (funcţia) de bază şi cumularzii (asociaţii) care desfăşoară activităţi didactice în instituţia de învăţămînt superior;

b) personalul didactic trebuie să îndeplinească cerinţele legale pentru ocuparea posturilor didactice;

c) instituţia evaluată trebuie să angajeze personalul în strictă conformitate cu prevederile legislaţiei în vigoare; 

d) personalul didactic obligatoriu trebuie să posede pregătire iniţială specializată în domeniul predării la nivel universitar, cu calificarea studiilor de licenţă şi de master corespunzătoare domeniului predării;

e) personalul didactic cu locul de muncă (funcţia) de bază în instituţia de învăţămînt superior supusă evaluării trebuie să aibă formare psihopedagogică atestată;

f) la acreditare este luat în considerare doar personalul didactic cu locul de muncă (funcţia) de bază de cel puţin 1 an  în instituţia de învăţămînt superior supusă evaluării;

g) pentru obţinerea acreditării unui program de studii, instituţia de învăţămînt superior trebuie să aibă acoperite cu cadre didactice cu locul de muncă (funcţia) de bază cel puţin 60% din totalul unităţilor de curs (discipline/module) obligatorii, prevăzute în planul de învăţămînt, din care trebuie să fie deţinători de grade ştiinţifice (doctor / doctor habilitat) respectiv cel puţin 30% la momentul primei acreditări şi cel puţin 45% la următoarea acreditare;  

h) cadrul didactic deţine funcţia de bază doar într-o instituţie de învăţămînt;

i) personalul didactic nu poate acoperi anual mai mult decît 1,5 normă didactică şi 240 ore în regim de plată cu ora, indiferent că este angajat la una sau mai multe instituţii de învăţămînt;

j) personalul didactic din învăţămîntul superior angajat prin cumul (asociat) poate ocupa temporar un post vacant din statele de funcţii al instituţiei de învăţămînt superior numai dacă satisface cerinţele legale pentru ocuparea postului respectiv și depune o declarație pe proprie răspundere cu numărul de ore și instituția/instituțiile unde mai predă;
k) instituţia care organizează programul de studii va face dovada respectării prevederilor legale referitoare la norma universitara atât pentru întregul an universitar în curs cât şi perspectiva pentru cel următor; raportul de autoevaluare va conţine, sub semnătura rectorului, un tabel nominal din care să rezulte respectarea de către întreg personalul didactic de la programul de studii evaluat, pentru anul universitar curent, indiferent de forma de angajare, a tuturor prevederilor legale privind ocuparea posturilor didactice; tabelul va cuprinde şi numărul de ore plătite în regim de cumul (plata cu ora) la toate instituţiile la care acesta se efectuează, un cadru didactic neputând avea calitatea de titular decât într-o singură instituție de învățământ superior; 
l) instituţia de învăţămînt superior trebuie să facă dovada că titularii de disciplină au elaborat cursuri şi alte lucrări necesare procesului de învăţămînt, care acoperă integral problematica disciplinei prevăzută în curriculum, iar conducerea instituţiei de învăţămînt superior asigură multiplicarea acestor lucrări şi punerea lor la dispoziţia studenţilor într-un număr corespunzător;

m) calificarea personalului auxiliar-didactic trebuie să corespundă cerinţelor programului supus evaluării;

n) instituţia evaluată trebuie să stabilească competenţele, drepturile şi obligaţiile personalului în documentaţia stabilită de legislaţia în vigoare (regulament intern, fişe de post, contracte colective şi individuale de muncă, etc.)

o) acoperirea cu personal didactic şi auxiliar-didactic trebuie să fie conformă statelor de funcţii ale instituţiei, iar politica de personal a instituţiei demonstrează o echilibrare a personalului didactic după criteriul categoriei de grade didactice;

p) instituţia trebuie să demonstreze că asigură menţinerea şi dezvoltarea competenţelor cadrelor didactice prin activităţi de formare continuă, promovare şi motivare.

2.1.4.  În ceea ce priveşte studenţii:

a) admiterea la studii se face prin proceduri de admitere proprii, transparente, respectând principiul egalității de șanse pentru toți candidații, fără nici o discriminare, aprobate de Senatul instituţiei de învăţămînt superior, în baza actelor de referinţă ale Ministerului Educaţiei și publicate pe site-ul instituției; 

b) instituţia de învăţămînt evaluată, trebuie să aibă structuri de ghidare în carieră, care oferă studenţilor servicii de consiliere și orientare în formarea traseului academic;

c) la organizarea procesului de studii, formaţiunile de studiu (grupe, subgrupe) sînt astfel dimensionate încît să asigure desfăşurarea eficientă a procesului de învăţămînt; 

d) instituţia de învăţămînt evaluată trebuie să demonstreze că asigură dreptul studenţilor la mobilitate internă şi externă și că are proceduri transparente de recunoaștere și echivalare a studiilor efectuate pe perioada mobilității;

e) din orarul facultăţii, pentru programul de studii supus evaluării, rezultă posibilitatea desfăşurării normale a procesului de învăţămînt, în condiţiile legii;

f) raportul „ore de contact direct – ore de studiu individual” pentru ciclul I şi studii integrate este de 1 oră-auditoriu (de contact) – 2 ore-activitate individuală sau 1 oră-seminar (de contact) – 1 oră-activitate individuală. De asemenea, la disciplinele unde există curs și seminar/aplicații, raportul ore curs-seminar poate fi de 1 la 1 +/-50%;
g) instituţia de învăţămînt superior realizează evaluarea academică (curentă şi finală) în baza Regulamentului propriu de evaluare a activităţii de învăţare a studenţilor, elaborat conform Recomandărilor-cadru aprobate prin ordinul Ministerului Educaţiei nr. 881 din 18.12.2009; 

h) evaluările finale ale unităţilor de curs/modulelor se realizează prin examene cu note. Calificativele „admis - respins” sînt utilizate la evaluările intermediare (curente) în cadrul modulelor şi pentru cursurile de „Educaţie fizică”, „Protecţie civilă”  (conform prevederilor pct. 37(e), 65-66 din Plan-cadru);

i) în planul de învăţămînt al programului supus evaluării este prevăzută elaborarea  a 1-2 teze/proiecte de an, ca modalitate de evaluare a studiului independent al studentului asupra unei probleme actuale pentru programul de studiu şi domeniul profesional;

j) disciplinele la libera alegere, indiferent de semestrul de studii în care sînt prevăzute în planul de învăţămînt, se încheie cu „examen” sau “probă de verificare”, iar creditele care li se atribuie sînt suplimentare celor 30 credite obligatorii pentru  semestrul respectiv; 

k) rezultatele obţinute de student pe parcursul şcolarizării sînt reflectate în borderouri, carnete de note, fişe academice, suplimentul la diplomă redactat bilingv, în limba oficială de stat și o limbă de largă circulație; 

l) instituţia are reglementată procedura de promovare a studentului dintr-un an de studiu în altul, în funcţie de creditele de studiu (ECTS) acumulate. Promovarea anului de studii este efectuată în conformitate cu Regulamentul de organizare a studiilor în învăţămîntul superior în baza Sistemului Naţional de Credite de Studiu, aprobat de Colegiul Ministerului Educaţiei prin Hotărîrea nr. 7.2 din 15.09.2010 şi pus în aplicare prin ordinul Ministerului Educaţiei nr. 726 din 20.09.2010;

m) mobilitatea şi/sau transferul studenţilor între instituţiile de învăţămînt superior, facultăţi şi specialităţi sînt efectuate respectând principiul portabilității granturilor și în concordanță cu prevederile Regulamentului de organizare a studiilor în învăţămîntul superior în baza Sistemului Naţional de Credite de Studiu, aprobat de Colegiul Ministerului Educaţiei prin hotărîrea nr. 7.2 din 15.09.2010 şi pus în aplicare prin ordinul Ministerului Educaţiei nr. 726 din 20.09.2010; 
n) pentru obţinerea acreditării programului de studii, instituţia de învăţămînt superior trebuie să dovedească promovarea de către cel puţin 50% din numărul de absolventi ai seriei care sustine examenul de licenta; 
o) conferirea certificatelor şi a diplomelor de studii respectă legislaţia în vigoare;

p) calificarea obţinută trebuie să permită absolvenţilor programului supus evaluării continuarea studiilor la treptele superioare de învăţămînt (masterat, doctorat);
q) instituţia de învăţămînt evaluată trebuie să dispună de un mecanism de evidenţă a angajării absolvenţilor în cîmpul muncii şi monitorizare a evoluţiei carierei absolvenţilor;  
r) studenții sunt considerați parteneri ai actului educațional și sunt reprezentați în structurile de conducere ale instituției de învățământ superior, atât la nivel de universitate, cât și la nivel de facultate. Studenții sunt implicați în procesele de asigurare a calității și pot face parte din comisii de specialitate privind diverse aspecte de interes pentru studenți;
s) Instituția de învățământ evaluată trebuie să demonstreze că asigură servicii sociale pentru studenți (burse, cămine, manuale, asistență medicală, alimentație, serviciu de transport), în conformitate cu prevederile legii;
2.1.5. În ceea ce priveşte cercetarea ştiinţifică:

t) domeniul de licenţă, respectiv programul de studii supus evaluării, dispune de plan de cercetare ştiinţifică propriu, inclus în planul de activitate al catedrelor şi facultăţii şi, respectiv, în cel al instituţiei de care aparţine, atestat prin documente aflate la catedre, la departamente, la facultate; 

u) instituţia de învăţămînt şi subdiviziunile ei (catedrele) care asigură realizarea Programului supus evaluării trebuie să dispună de o politică şi strategii de pregătire a cadrelor ştiinţifice;

v) temele de cercetare cuprinse în plan se înscriu în aria ştiinţifică a domeniului de licenţă şi programului de studii supuse evaluării; 

w) personalul didactic desfăşoară activităţi de cercetare ştiinţifică în care implică și studenții; 

x) personalul didactic şi de cercetare cu funcţia de bază în instituţia respectivă, desfăşoară activităţi de cercetare ştiinţifică, valorificate prin publicaţii în reviste de specialitate din ţară sau din străinătate, comunicări ştiinţifice prezentate la sesiuni, simpozioane, seminarii din ţară şi/sau străinătate, contracte de expertiză sau consultanţă etc, servicii pe bază de contracte sau convenţii încheiate cu parteneri din ţară şi/sau din străinătate; 

y) rezultatele cercetării ştiinţifice efectuate în cadrul laboratoarelor de cercetare proprii structurii de învăţămînt supuse evaluării sunt valorificate prin lucrări publicate; 

z) facultatea organizează periodic cu cadrele didactice, cercetătorii şi studenţii, sesiuni ştiinţifice, simpozioane, conferinţe, mese rotunde, iar comunicările sunt publicate în buletine ştiinţifice sau în reviste dedicate activităţii organizate. 

2.1.6. În ceea ce priveşte resursele financiare şi materiale:

a) baza materială a instituţiei de învăţămînt superior care înaintează spre evaluarea externă programul de studii, trebuie să corespundă standardelor care asigură desfăşurarea unui proces de învăţămînt de calitate; 

b) instituţia de învăţămînt superior face dovada cu acte corespunzătoare (acte de proprietate, contracte de locaţiune, inventar, facturi, certificate etc.), că pentru programul de studii supus evaluării dispune de: 

· spaţii adecvate procesului de învăţămînt în proprietate sau prin contracte de locațiune;

· laboratoare proprii sau luate prin contracte de locațiune, cu dotarea corespunzătoare pentru toate disciplinele cu caracter obligatoriu din planul de învăţămînt care au prevăzute prin programa analitică activităţi de acest gen;

· licenţe pentru soft-uri corespunzătoare disciplinelor de studiu din planul de învăţămînt;

· bibliotecă dotată cu sală de lectura şi fond de carte propriu, corespunzător disciplinelor prevăzute în planurile de învăţămînt, pe cicluri de studii universitare (licenţă şi masterat);

· servicii sociale pentru studenţi: spaţii suficiente de cazare în cămine care corespund normelor tehnice şi igienico-sanitare stabilite, servicii medicale etc;

c) spaţiile de învăţămînt pentru programul de studii supus evaluării trebuie să fie de: 

· minim 1 mp. / loc, în sălile de curs;

· minim 1,4 mp. / loc, în sălile de seminar;

· minim 1,5 mp. / loc, în sălile de lectură din biblioteci;

· minim 2,5 mp. / loc în laboratoarele de informatică şi în cele ale disciplinelor de specialitate care utilizează calculatorul;

· minim 4 mp. / loc, în laboratoarele disciplinelor cu caracter tehnic, experimental, de proiectare etc.

d) numărul de locuri în sălile de curs, seminar şi laborator trebuie să fie corelat cu mărimea formaţiilor de studiu (serii, grupe, subgrupe etc.), conform reglementărilor în vigoare; 

e) se asigură desfăşurarea lucrărilor aplicative la disciplinele de specialitate din planurile de învăţămînt în laboratoare dotate cu tehnică de calcul, astfel încît la nivelul unei formaţii de studiu să existe un calculator la cel mult 2 studenţi pentru ciclul de licenţă; 

f) instituţia de învăţămînt trebuie să dispună de acces la Internet, sisteme şi reţele informatice fiabile, săli cu dotări multimedia şi alte mijloace TICE corespunzătoare Programului evaluat, precum şi să demonstreze gradul de valorificare de către studenţi a tehnologiilor moderne de informare şi învăţare;

g) bibliotecile instituţiei de învăţămînt trebuie să asigure: 

· un număr de locuri în sălile de lectură şi cele de meditare în cămine corespunzător pentru cel puţin 5% din numărul total al studenţilor;
· fond de carte şi ediţii periodice actuale ce corespund obiectivelor programului de studii supus evaluării; 

· fondul de carte ce asigură programul respectiv este de cel puţin 3 titluri în număr de 5 exemplare şi suport electronic per titlu pentru fiecare unitate de curs (disciplină) din planul de învăţământ, cu condiția respectării unui criteriu permanent de noutate (publicare/republicare în ultimii 3 ani); 
· în bibliotecă este prezent un număr suficient de ediţii periodice de specialitate, naționale și din străinătate, adecvate programului de studii supus evaluării.
e) instituţia evaluată trebuie să demonstreze că mijloacele de instruire, echipamentele laboratoarelor sînt adecvate obiectivelor didactice şi asigură formarea competenţelor la disciplinele respective, precum şi că are un plan de renovare, completare şi dezvoltare a bazei tehnico-materiale

2.1.7 În ceea ce priveşte managementul calităţii şi îmbunătăţirea continuă:

a) instituţia de învăţămînt superior şi subdiviziunile ei (catedre / facultatea) trebuie să demonstreze că realizează o politică de asigurare şi îmbunătăţire continuă a calităţii Programului supus evaluării prin intermediul structurilor specializate, mecanismelor şi activităţilor respective;

b) instituţia de învăţămînt trebuie să demonstreze că managementul calităţii şi strategia de asigurare a calităţii sunt axate pe demers participativ, cu implicarea studenţilor şi a beneficiarilor programului, asigurînd transparenţa informaţiilor de interes public;  

c) prin managementul intern al calităţii, instituţia de învăţămînt trebuie să efectueze autoevaluarea periodică a Programului cu analiza şi tratarea neconformităţilor depistate;

d) în cadrul instituţiei trebuie să fie efectuate evaluări periodice ale Programului şi personalului didactic, realizate de către studenţi, absolvenţi, angajatori;

e) instituţia de învăţămînt trebuie să demonstreze că promovează deschidere către beneficiarii principali a Programului supus evaluării, prin participarea acestora în managementul calităţii programului dat;  

f) instituţia de învăţămînt superior trebuie să demonstreze că execută ordinile, dispoziţiile, recomandările Ministerului Educaţiei şi a organelor de conducere a instituţiei; 

g) instituţia trebuie să prezinte rezultatele altor evaluări externe a Programului supus evaluării.

2.2 Domenii, criterii şi indicatori de performanţă pentru evaluarea programelor de studii   în vederea acreditării
	Domenii
	Criterii
	Indicatori

	1
	2
	3

	A.  
Baza normativă a Programului de studii


	A 1. Cadrul juridic instituţional

	A 1.1. Instituţia de învăţămînt superior are statutul juridic care îi permite realizarea programului de studii supus evaluării şi este acreditată pentru organizarea Programelor de nivelul respectiv de studii

	
	A 2. Cadrul normativ al Programului
	A 2.1. Programul de studii este acreditat şi funcţionează conform actelor normative în vigoare 
A 2.2. Programul de studii corespunde Cadrului Naţional al Calificărilor (CNC) si standardelor ocupationale

	B. Planificarea, realizarea şi rezultatele Programului de studii 

	B 1. Finalităţile programului de studii (rezultatele învăţării)
	B 1.1. Finalităţile programului de studii formulate de termeni de competenţe  asigură obţinerea calificării profesionale conforme CNC.

B 1.2. Obiectivele şi Conţinutul Programului de studii sunt corelate cu necesităţile economiei naționale (pieţei muncii)  în concordanță cu cadrul național al calificărilor și standardele ocupationale
B 1.3 Obiectivele Programului de studii corespund cu mijloacele  instituţiei

	
	B 2.  Planul de  învăţămînt
	B 2.1. Planul de învăţămînt corespunde cerinţelor Planului – cadru 

B 2.2 Planul de învăţămînt asigură - obţinerea calificării  conforme CNC 

B 2.3. Modularea disciplinelor în planul de învăţămînt este realizată conform  principiilor de selectare a conţinuturilor 
B 2.4. Disciplinele de studiu din Planul de învăţămînt sunt prezentate într-o succesiune logică și definesc competențele generale și de specialitate din domenii de studii universitare de licență în corelație cu competențele corespunzătoare ale studiilor universitare de master

B 2.5. Conţinutul planului de învăţămînt asigură funcţionalitatea pregătirii profesionale şi intrarea pe piaţa muncii după fiecare ciclu respectiv de studii 
B 2.6.  Programul de studii  asigură posibilităţi de continuare a studiilor în următorul ciclu

	
	B.3. Curriculum-ul  pe discipline
	B 3.1. Stabilirea și definirea clară a obiectivelor curriculare și a politicilor necesare pentru implementarea programelor  
B 3.2 Structura curriculum‑ului la discipline  corespunde prevederilor  metodologice ale teoriei curriculare. Conţinuturile reflectate în curriculă si modul de evaluare a acestora asigură formarea competenţelor planificate

B 3.3. Conţinuturile au un caracter ştiinţific şi prezintă sistemic teoriile, noţiunile, faptele, fenomenele  

B 3.4. Strategiile didactice sunt orientate spre învăţarea activă a studentului. Lucrul individual reflectat în curriculum corespunde volumului pretins în planul de învăţămînt și în creditele de studiu
B 3.5 Durata preconizată pentru programele propuse este corespunzătoare pentru asigurarea obiectivelor propuse  

B3.6 Programul dispune de mecanisme de aplicare (implementare) a curriculumului  
B 3.7 Instituția realizează verificarea/revizuirea regulată a curricumului

	
	B 4. Suportul curricular
	B 4.1. Disciplinele de studiu dispun de resurse de studiu și suport curricular adecvat atingerii  competenţelor planificate  

B 4.2. Manualele, ghidurile corespund cerinţelor moderne faţă de suportul didactic  

B 4.2. Suportul curricular este accesibil studenţilor (ca număr, ca mod de utilizare)
B 4.3 Instituţia de învăţământ / facultatea / catedra asigură condiţii favorabile cadrelor didactice pentru elaborarea suportului curricular prin: stimulare financiară, crearea condiţiilor favorabile de editare, etc.

	
	B 5. Managementul procesului de învăţămînt


	B 5.1. Programul de studii  se realizează în conformitate cu prevederile regulamentare (organizarea studiilor în semestre, realizarea numărului săptămînal de ore, obţinerea numărului standard de credite) 

B 5.2. Orarul  studiilor reflectă prevederile planului de învăţămînt şi cerinţele impuse normării timpului de învăţământ pe semestre, săptămîni, zile 
B 5.3. Schema orară prevede desfăşurarea stagiilor de practică 
B 5.4. Orarul examenelor semestriale, examenelor de licenţă  corespunde documentelor normative  

	
	B 6.  Procesul de predare -  învăţare - evaluare

	B 6.1. Procesul de predare - învăţare se realizează în baza curriculum-ului disciplinar, cursurilor academice, proiectării didactice respective 
B 6.2. Formele de organizare a procesului de studii îmbină judicios activităţile de contact direct dintre profesor şi studenţi şi lucrul individual 
B 6.3. În cadrul procesului de învăţămînt se aplică strategii didactice eficiente (interactive, activităţi  în echipă, etc.)     

B 6.4.  Se aplică eficient diverse forme de organizare a procesului de predare-învăţare: cursuri şi seminare integrative, problematizate, training-uri etc.

B 6.5. Formele de învăţămînt cu frecvenţă redusă şi la distanţă nu se realizează fără a exista învăţămînt la zi

	
	B 7. Stagii de practică


	B 7.1. Numărul de credite de studiu obţinute prin stagiile de practică corespunde prevederilor Planului-cadru

B 7.2. Obiectivele şi conţinuturile stagiilor de practică sunt în concordanţă cu obiectivele Programului şi asigură formarea competenţelor  specifice 

B 7.3. Instituţia de învăţământ are acces la baze pentru stagiile de practică, care îi permit să realizeze  obiectivele Programului de studii 
B 7.4. Instituţia de învăţământ  utilizează diverse modalităţi de stabilire a relaţiilor de colaborare cu instituţiile–baze de practică 
B 7.5.  Durata, locul stagiilor şi activităţile profesionale îndeplinite în cadrul stagiilor sunt adecvate pentru formarea competenţelor planificate  
B 7.6. Stagiile de practică au suport curricular 
B 7.7. Monitorizarea formală a stagiilor corespunde cerinţelor (prezenţa ordinelor de repartizare, prezenţa îndreptărilor la locul de practică, etc.) 

B 7.8. Evaluarea cunoştinţelor şi competenţelor acumulate în organizație/întreprindere se realizează conform programului stagiului de practică şi criteriilor prestabilite 

	
	B 8. Utilizarea tehnologiilor moderne de studii
	B 8.1. În procesul de predare-învăţare-evaluare sînt utilizate platformele electronice, alte mijloace TICE 

B 8.2. Prezentarea suporturilor de curs în format on-line reflectă abordarea curriculară şi contribuie la formarea competenţelor

B 8.3. Studenţii au acces și pot utiliza resurse disponibile on-line în procesul de formare a competenţelor

	
	B 9. Evaluarea rezultatelor academice

	B 9.1. Evaluarea rezultatelor academice se realizează în conformitate cu cerinţele existente, privind: tipurile de evaluare (curentă, finală); formele şi modalităţile de evaluare (în scris, oral, mixtă, testare on-line); instrumente de evaluare (metode şi tehnici de evaluare); testele şi activităţile de evaluare 

B 9.2. Metodologia evaluării este în concordanţă cu concepţia pregătirii cadrelor orientată spre formarea competenţelor
B 9.3. 

 Procedeele de examinare si evaluare a studentilor sunt centrate pe rezultatele invatarii si sunt anuntate din timp si in detaliu. 
B 9.4. Se realizează o analiză  sistematică a rezultatelor învăţării şi se întreprind măsuri de ameliorare a Programului 
B 9.5. Rezultatele evaluării sînt reflectate în borderouri, carnete de note, fişe academice, suplimente la diploma de licenţă

B 9.6.Rezultatele evaluării finale atestă realizarea obiectivelor Programului:

· rezultatele probelor teoretice ale Examenului de Licenţă;

· calitatea tezelor / proiectelor de licenţă;

· tematica tezelor / proiectelor de licenţă este actuală;

· conţinutul tezelor / proiectelor de licenţă atestă atingerea nivelului competenţelor planificate

	
	B 10. Conferirea titlurilor, eliberarea  suplimentului  la  diplomă
	B 10.1. Conferirea  titlurilor  corespunde Nomenclatorului domeniilor de formare profesională  şi elementelor procedurale regulamentare

B 10.2. Suplimentul la diplomă reflectă Programul de studii parcurs de student 

	
	B 11. Transprența informațiilor de interes public cu privire la programele de studii și, după caz, certificatele, diplomele și calificările oferite
	B 11.1. Informație publică, transparența publică a datelor și informațiilor în formă tiparită și în formă electronică despre toate calificările și programele de studii, au caracter de actualitate, corectitudinea și validitatea informației trebuind sa poată fi demonstrate permanent



	C. Personalul didactic
	C 1.  Personal didactic care asigură realizarea programului

 
	C 1.1. Angajarea cadrelor didactice corespunde cadrului normativ  şi este conformă statelor de funcţii
C 1.2. Cadrele didactice au studii (de licenţă şi masterat)  adecvate disciplinelor predate . 

C 1.3. Ponderea cadrelor didactice, care asigură programul, cu norma de bază în instituţie, corespunde prevederilor regulamentare. Cadrele didactice cu funcţia de bază, care asigură realizarea programului deţin gradele ştiinţifice stabilite de legislația în vigoare
C 1.4. Cadrele didactice, cu funcţia de bază în instituţie, deţin titluri/grade ştiinţifice, academice in domeniul disciplinei
C 1.5. Corpul didactic este constituit, în fond, din cadre cu funcţii de bază titulare, care de regulă sînt angajaţi pe o normă didactică. Personalul didactic nu poate acoperi anual mai mult decît 1,5 normă didactică şi 240 ore/plata cu ora, indiferent dacă este angajat în una sau mai multe instituţii de învăţămînt superior. Cadrul didactic deţine funcţia de bază doar într-o instituţie de învăţămînt superior
C 1.6. Politica de personal a instituţiei demonstrează o echilibrare a personalului didactic după criteriul gradelor didactice

	
	C 2. Personalul didactic auxiliar  

	C 2.1. Calificarea personalului asigură realizarea Programului de studii  
C 2.2. Acoperirea cu personal didactic auxiliar este conformă statelor de funcţii

	
	C 3. Gestiunea resurselor umane şi a competenţelor 
	C 3.1. Planificarea şi administrarea resurselor umane este conformă legislaţiei în vigoare, fişele de post  la catedră reflectă funcţiile personalului didactic

 C 3.2. Instituţia asigură formarea continuă a personalului în conformitate cu legislaţia în vigoare

C 3.3. Instituţia deţine strategii şi mecanisme de promovare a performanţei şi motivare a personalului

	D.  Studenţi

	D 1. Orientarea studentilor în cariera
	D 1.1. Catedra/facultatea realizează activităţi de promovare  a Programului de studii  în societate

D 1.2. Catedra/facultatea / instituţia dispune de strategii şi mecanisme de orientare a studenţilor în carieră 

	
	D 2.   Monitorizarea activităţii studenţilor 

	D 2.1. Admiterea la studii se face prin proceduri stipulate în Regulamentul de admitere,  conform Nomenclatorului domeniilor de formare profesională    şi  a planurilor de admitere stabilite de Guvern

D 2.2. La constituirea formaţiunilor de studii se ţine cont de prevederile regulamentare privind

: numărul de studenţi în serii;

 numărul de studenţi în grupă;

 numărul de studenţi în subgrupe
D 2.3. Se asigură dreptul studenţilor la mobilitate internă şi externă
D 2.4. Frecvenţa studenţilor  corespunde cerinţelor  regulamentare aprobate la nivel de sistem de învăţământ
D 2.5. Promovarea studenţilor  dintr-un an in altul se efectuează în baza creditelor transferabile acumulate 
D 2.6. Mobilitatea academică intra -  şi interinstituţională  se validează în baza creditelor transferabile. Instituţia /   facultatea dispune de documentaţia normativă şi structuri de organizare a mobilităţii academice
D 2.7 Procentul absolvenţilor cu diploma de licenta în raport cu numărul studenţilor înscrişi  în anul I

D 2.8 Gradul de promovabilitate  a studenţilor pe parcursul perioadei de studii

	
	D 3.  Angajarea în câmpul muncii şi continuarea studiilor
	D 3.1. Instituţia dispune de un mecanism de evidenţă a angajării absolvenţilor în câmpul muncii şi monitorizare a evoluţiei carierei absolvenţilor 
D 3.2  Competitivitatea absolvenţilor Programului de studii pe piaţa muncii este demonstrată prin: rata angajării în câmpul muncii conform calificării obţinute; rata neangajării în câmpul muncii; rata angajării în câmpul muncii la altă specialitate decât cea obţinută prin Program.

D 3.3. Absolvenţii continuă studiile:

 la masterat;

 doctorat 

	E. Activitatea ştiinţifică

	E 1.  Activitatea ştiinţifică ca parte integrantă a formării profesionale
	E 1.1. Activitatea de cercetare ştiinţifică este parte componentă a planurilor operaţionale şi de dezvoltare strategică a catedrei  

E 1.2. Catedra monitorizează activitatea de cercetare 

E 1.3. Catedra / facultatea este implicată în realizarea proiectelor instituţionale de cercetare; proiectelor naţionale / internaţionale de cercetare; cercetărilor individuale etc.

E 1.4. Cercetarea dispune de resurse umane, financiare, logistice suficiente pentru a realiza proiectele de cercetare

	
	E 2.  Valorificarea şi diseminarea rezultatelor cercetării

	E 2.1. Valorificarea rezultatelor cercetării 
E 2.2. Profesorii catedrei şi studenţii participă la foruri, conferinţe ştiinţifice naţionale şi internaţionale 

E 2.3. Rezultatele cercetărilor ştiinţifice sunt diseminate prin publicarea în reviste naţionale  

E 2.4. Instituţia de învăţământ / catedra organizează conferinţe ştiinţifice tematice  

E 2.5. Instituţia de învăţământ/ catedra practică forme tradiţionale de implicare a studenţilor în activităţi ştiinţifice (conferinţe ştiinţifice studenţeşti, elaborare de proiecte de an şi de licenţă cu elemente de cercetare, etc.) 

	
	E 3.  Pregătirea științifică a cadrelor didactice 

	E 3.1. Catedra dispune de o politică şi strategii de pregătire a cadrelor didactice prin cercetare 
E 3.2. În cadrul facultăţii/ catedrei se organizează studii de doctorat
E 3.3. Cadrele didactice ale catedrei / facultăţii participă la activitatea Seminarului de Profil, Consiliului Ştiinţific Specializat pentru susţinerea tezelor de doctor

	F. Resurse materiale şi financiare

	F 1. Suprafaţa utilizată
	F 1.1. Spaţiile  utilizate corespund cerinţelor programului de studii
F 1.2. Suprafaţa  utilizată corespunde cerinţelor regulamentare

	
	F 2. Baza materială a procesului de studii

	F 2.1. Sălile de curs sunt dotate cu mijloace tehnice de instruire (multimedia, utilaj specializat, etc.) 

F 2.2 Laboratoarele sunt dotate  cu  echipament tehnic modern, mijloace tehnice corespunzătoare disciplinelor din planul de studii 

F 2.3. Instituţia de învăţământ deţine baze proprii de realizare a stagiilor de practică (ateliere, câmpuri experimentale, etc.) adecvate Programului de studii

F 2.4. Utilajele, echipamentele, tehnologiile unităţilor - bazelor de practică în afara universităţii sînt adecvate realizării obiectivelor Programului şi permite asigurarea efectivă a stagiilor  

	
	F 3. Asigurarea socială a studenţilor

	F 3.1. Instituţia dispune de cămine proprii.  Starea căminelor corespunde normelor tehnice şi igienico - sanitare stabilite de actele normative în vigoare 
F 3.2.  Gradul de asigurare a studenţilor cu cămin

F 3.3.  Serviciile medicale
F 3.4 Mecanisme de sprijin social pentru studenții proveniți din grupuri dezavantajate (burse, reduceri de taxe, granturi pe criterii sociale)

	
	F 4. Accesul studenţilor la informaţie
	F 4.1. biblioteca instituţiei dispune de fonduri de carte specializate în domeniul Programului de studii accesibile studenţilor. Calitatea fondului de carte se determină prin gradul de noutate și varietatea acestuia  
F 4.2. Instituţia de învăţămînt asigură accesul studenţilor la informaţie prin reţeaua Internet 

	G. Managementul calităţii şi îmbunătăţirea continuă
	G 1. Politica asigurării calităţii

	G 1.1. Catedra / facultatea are o politică de asigurare şi îmbunătăţire continuă a calităţii 
G 1.2. Realizarea îmbunătăţirii continue
G 1.3. Transparenţa informaţiilor de interes public
G 1.4. Strategia de asigurare a calităţii este axată pe demers participativ, și studenții sunt parteneri în procesul de asigurare a calității

	
	G 2.  Managementul intern al calităţii

	G 2.1. Evaluarea personalului didactic şi a cursurilor de către studenţi
G 2.2. Evaluarea Programului de studii de către absolvenţi şi angajatori

G 2.3. Autoevaluarea periodică a programului 
G 2.4. Evaluarea colegiala este organizata periodic, fiind bazată pe criterii generale și obiective
G.2.5 Analiza şi tratarea neconformităţilor depistate

	
	G 3.  
Transparență și responsabilitate
	G 3.1. Participarea partenerilor principali în procesul de elaborare a programului de studii. Relaţiile cu partenerii sunt structurate şi în continuă dezvoltare
G 3.2. Partenerii participă la managementul calităţii programului

	
	G 4.  Asigurarea externă a calităţii
	G 4.1. Monitorizarea executării dispoziţiilor şi recomandărilor ME şi a organelor de conducere a instituţiei / facultăţii

	
	G 5. Alte evaluări şi certificări externe
	G 5.1. Evaluări externe (MET, CNAA, Senat, Consiliul facultăţii şi organisme internaţionale de certificare) şi rezultatele acestora


III.  Etapele de evaluare a programelor de studii

3.1. Evaluarea unui program de studii este necesară pentru acreditarea inițială a acestora sau pentru continuarea programelor de studii acreditate după perioada inițială de acreditare (evaluare periodică).

3.2. Evaluarea programelor de studii se desfăşoară într-o succesiune logică, după cum urmează: Auto-evaluare (evaluare internă), Evaluare externă, Elaborarea raportului de evaluare externă, Organizarea unor activități de urmarire a aplicarii recomandarilor. 
AUTOEVALUAREA (EVALUAREA INTERNĂ)

3.3. Instituţia de învăţămînt superior este responsabilă de buna desfăşurare a autoevaluării sale şi de elaborarea la timp a raportului de autoevaluare.

3.4. Instituţia de învăţământ superior trebuie să realizeze propria să autoevaluare în conformitate cu procedura stabilită de ea însăşi. Raportul de autoevaluare trebuie să îndeplinească cerinţele prevăzute în această Metodologie.

3.5. Se recomandă ca procesul de autoevaluare să includă următoarele etape:
         
3.5.1. Crearea unui grup de evaluatori interni care va fi aprobat prin ordinul rectorului instituţiei  de învăţămînt superior pentru realizarea unei evaluări interne a unuia sau mai multor programe de studii într-un anumit domeniu de studii;
        
3.5.2. definirea sarcinilor şi a responsabilităţilor fiecărui membru al grupului;
        
3.5.3. elaborarea orarului activităţilor grupului;
        
3.5.4. colectarea de date pentru autoevaluare;
        
3.5.5. analiza datelor;
         
3.5.6. discutarea rezultatelor autoevaluării efectuate;  

3.5.7. realizarea unui raport de autoevaluare.
3.6. Grupul de evaluatori interni  trebuie să includă reprezentanţi activi, cu experienţă şi competenţi ai personalului didactic şi administrativ, studenţi şi alte părţi interesate. Se recomandă ca acest grup să cuprindă nu mai mult de şapte membri. 
3.7. 1Grupul de evaluatori interni  întocmeşte un raport de autoevaluare luînd în considerare standardele, criteriile și indicatorii stabiliți prin actele normative în vigoare. 
3.7.2 Raportul de autoevaluare şi cererea pentru o evaluare externă a programului/programelor de studii se depune la Ministerul Educaţiei sau la Agenţia, selectată de  minister, de către instituţie cu cel tîrziu 6 luni înainte de termenul limită de acreditare a programului de studii.

EVALUAREA EXTERNĂ 

3.8.1Procesul de evaluare externă va începe numai după ce depune toată documentaţia menţionată la punctul 3.7. și se realizează de către o echipă de experţi formată din cadre didactice universitare provenind de la instituţii de învăţămînt superior care furnizează un program de studii similar, desemnată de către Agenție şi, eventual, reprezentanţi ai studenţilor de la programe similare, a căror selecţie și formare prealabilă se va desfăşura în conformitate cu Procedura de selecţie a experţilor aprobată de către Agenţie.
3.8.2 Agenţia trebuie să informeze instituţia de învăţămînt superior cu privire la componenţa echipei de experţi prin fax sau prin e-mail. În termen de cinci zile lucrătoare de la primirea informaţiilor, instituţia de învăţămînt superior poate prezenta propuneri motivate cu privire la înlocuirea unuia sau mai multor membri ai echipei de experţi

3.9. Agenţia va verifica raportul de autoevaluare în privinţa conformităţii acestuia cu cerinţele Metodologiei şi va notifica instituţia de învăţămînt superior cu privire la modificările necesare, în termen de 20 de zile de la primirea raportului de autoevaluare, stabilind și data vizitei. 
3.10. Cu cel târziu două săptămâni înainte de vizita experţilor, instituţia de învăţămînt superior poate prezenta informaţii cu privire la schimbările esenţiale din cadrul programului de studii operate după prezentarea raportului de autoevaluare .

3.11. Instituţia de învăţămînt superior trebuie să prezinte raportul de autoevaluare modificat în termen de 20 de zile de la primirea din partea Agenţiei a notificării cu privire la neregulile pe care le conţine acesta.
3.12. Agenţia va pune raportul de autoevaluare la dispoziţia experţilor cu cel puţin două luni înainte de vizita lor la instituţia de învăţămînt superior.
3.13. După analiza informaţiilor incluse în raportul de autoevaluare, experţii vor redacta raportul preliminar şi vor defini domeniile şi problemele care necesită o atenţie deosebită în timpul vizitei. 
3.14. Durata vizitei la instituţia de învăţămînt superior trebuie să fie de 1 - 3 zile.
3.15. În timpul vizitei, echipa de experţi se va întâlni cu personalul din administraţia instituţiei sau unitatea sa relevantă, grupul de autoevaluare, cadrele didactice şi studenţii din programul relevant de studii, precum şi cu absolvenţii şi angajatorii lor. În timpul vizitei, experţii vor avea acces la resursele de învăţare ale programului de studiu, tezele semestriale şi de an ale studenţilor, materialele utilizate pentru examinare şi alte documente.
3.16.Instituţia de învăţămînt superior trebuie să se asigure că echipa de experţi are la dispoziție spaţiile şi echipamentele adecvate, necesare pentru activitatea sa şi pentru întâlniri

3.17. La sfârşitul vizitei, echipa de experţi trebuie să aibă o discuţie a rezultatelor vizitei în cadrul echipei şi să facă o prezentare orală a concluziilor sale preliminare conducerii instituţiei de învăţămînt superior.

RAPORTUL DE EVALUARE EXTERNĂ
3.18. In termen de 10 zile după vizită, echipa de experţi va prezenta un proiect de raport privind evaluarea  programului de studii şi îl va prezenta Agenţiei.
3.19. Agenţia va transmite proiectul de raport instituţiei de învăţământ superior prin e-mail. Instituţia poate prezenta observaţiile cu privire la ceea ce consideră a fi erori de fapt în proiectul de raport în termen de 15 zile de la data expedierii.
3.20. Agenţia va transmite echipei de experţi comentariile instituţiei cu privire la ceea ce aceasta consideră a fi erori de fapt în proiectul de raport.
3.21. Experţii vor lua în considerare comentariile instituţiei şi, în termen de 5 zile, trebuie să elaboreze şi să prezinte Agenţiei raportul final de evaluare.
3.22. În conformitate cu raportul de evaluare, Agenţia trebuie să ia o decizie cu privire la evaluarea programului de studii în conformitate cu Metodologia aprobată, în conformitate cu art. 4.2. Decizia însoţită de raportul de evaluare sau copia acestuia este trimisă prin poştă, e-mail sau fax instituţiei de învăţămînt superior și se publică pe site-ul Agenției.

MĂSURI DE URMĂRIRE A APLICĂRII RECOMANDĂRILOR
3.23. Instituţia de învăţămînt superior trebuie să definească măsuri pentru eliminarea deficienţelor sale identificate în procesul de evaluare şi de îmbunătăţire a programului de studii. Informaţiile privind măsurile vor fi puse la dispoziţia comunităţii academice a instituţiei.
3.24. La organizarea evaluării unui program de studii, Agenţia se angajează să examineze modul în care furnizorii programului de studii au acţionat în privinţa deficienţelor constatate în ultima evaluare şi modul în care au pus în aplicare propunerile de îmbunătăţire a programului.
3.25. Instituţia de învăţămînt superior are dreptul să depună contestație la Agenţie cu privire la raportul de evaluare externă și la decizia acesteia. Contestaţiile vor fi soluţionate în conformitate cu procedura stabilită de către Agenţie.

IV. Acreditarea programelor de studii 
4.1 Agenţia trebuie să ia o decizie cu privire la acreditarea unui program de studii oferit de către instituția de învățămînt superior în baza raportului de evaluare externă.
4.2  Agenţia va lua una din deciziile cu privire la programele evaluate:

4.2.1.  Să acrediteze programul de studii pentru o perioadă de 5 ani, în cazul programelor care obțin peste 80 de puncte, din care cel puțin 30 la Domeniul ”B. Planificarea, realizarea și rezultatele Programului de studii”;

4.2.2. Să acrediteze programul de studii pentru o perioadă de 3 ani (condiționat, cu formularea unor recomandări, elaborarea unui Plan de acțiuni și pentru implementare) în cazul programelor care obțin între 58 și 80 de puncte, din care cel puțin 30 la Domeniul ”B. Planificarea, realizarea și rezultatele Programului de studii”; 

4.2.3.  Să nu acrediteze programul de studii în cazul programelor care obțin sub 58 de puncte, sau nu respectă condițiile normative obligatorii prevăzute la oricare din indicatorii A1.1, A 1.2, B 6.5 și C 1.5, realizând 0 (zero) puncte la oricare dintre aceștia.
4.3. Decizia Agenţiei menţionată la pct. 4.2.3 va deveni efectivă la sfârşitul anului de studii curent sau în alte condiții stabilite de către Ministerul Educației. În acest caz, Ministerul Educaţiei va crea o comisie pentru a elabora propuneri cu privire la  oportunităţile de studii.

